


R E P U B L I K A H R V A T S K A

VUKOVARSKO-SRIJEMSKA ŽUPANIJA



**OPĆINA TOMPOJEVCI**

A. G. Matoša 9, 32238 Tompojevci

**OPĆINSKO VIJEĆE**

KLASA: 611-01/23-01/05

URBROJ: 2196-26-02-23-1

Tompojevci, 20. prosinac 2023. godine

Temeljem članka 5. st. 1. Zakona o kulturnim vijećima i financiranju javnih potreba u kulturi («Narodne novine» broj 83/22) i članka 29. Statuta Općine Tompojevci («Službeni vjesnik» Vukovarsko-srijemske županije br. 04/21 i 19/22), Općinsko vijeće Općine Tompojevci na 20. sjednici održanoj 20. prosinca 2023. godine, donijelo je:

**P R O G R A M**

**javnih potreba u kulturi za 2024. godinu**

**Članak 1.**

Javne potrebe u kulturi za koje se sredstva osiguravaju u proračunu Općine jesu kulturne djelatnosti i poslovi, aktivnosti i manifestacije u kulturi koje pridonose razvitku i promicanju kulturnog života od interesa za Općinu.

**Članak 2.**

Osnovni ciljevi Programa javnih potreba u kulturi na području Općine Tompojevci, koji se financira sredstvima općinskog proračuna su:

* poticanje i promicanje kulture i umjetničkog izražavanja
* uključivanje djece i mladih u svekoliki kulturni život te razvijanje njihove kreativnosti
* uključivanje što većeg broja stanovništva u aktivnosti značajne za kulturno stvaralaštvo
* očuvanje kulturne baštine
* kroz sve navedeno promicanje kulture nenasilja, tolerancije, društvene raznolikosti i uključenosti

**Članak 3.**

Sredstva za program javnih potreba u kulturi predviđena su u ukupnom iznosu od **9.330,00 eura** u Proračunu Općine Tompojevci za 2024. i to za:

|  |  |  |
| --- | --- | --- |
| 1. | **Kulturno umjetnički amaterizam** | 4.000,00 eura |
| 2. | **Kulturne manifestacije** | 4.000,00 eura |
| 3. | **Projekt „Bibliobus“** | 1.330,00 eura |

Članak 4.

Raspodjela sredstava programa javnih potreba u kulturi koja će se dodijeliti korisnicima/udrugama u iznosu od 8.000,00 € provest će se temeljem javnog natječaja koji će biti raspisan tijekom 2024. godine.

Članak 5.

U suradnji s Gradskom knjižnicom i čitaonicom Vinkovci s ciljem promocije i poticanja lokalnog stanovništva na čitanje knjiga, te na taj način širenja kulturnih vidika Općina Tompojevci će u 2024. god. sufinancirati projekt „Bibliobus“ odnosno dolazak „knjižnice na kotačima“ u Berak, Bokšić, Čakovce, Mikluševce i Tompojevce“ svaki drugi tjedan kako bi se svim zainteresiranim omogućili lakši dolazak do korisnog štiva.

Članak 6.

Ovaj Program objavit će se u „Službenom vjesniku“ Vukovarsko-srijemske županije, a stupa na snagu 1. siječnja 2024. godine.

PREDSJEDNIK OPĆINSKOG VIJEĆA

Ivan Štefanac